plato-philosophy.respublica 10.599
δεῖ δὴ ἐπισκέψασθαι πότερον μιμηταῖς τούτοις οὗτοι ἐντυχόντες ἐξηπάτηνται καὶ τὰ ἔργα αὐτῶν ὁρῶντες οὐκ αἰσθάνονται τριττὰ ἀπέχοντα τοῦ ὄντος καὶ ῥᾴδια ποιεῖν μὴ εἰδότι τὴν ἀλήθειαν—φαντάσματα γὰρ ἀλλʼ οὐκ ὄντα ποιοῦσιν—ἤ τι καὶ λέγουσιν καὶ τῷ ὄντι οἱ ἀγαθοὶ ποιηταὶ ἴσασιν περὶ ὧν δοκοῦσιν τοῖς πολλοῖς εὖ λέγειν . πάνυ μὲν οὖν , ἔφη , ἐξεταστέον . οἴει οὖν , εἴ τις ἀμφότερα δύναιτο ποιεῖν , τό τε μιμηθησόμενον καὶ τὸ εἴδωλον , ἐπὶ τῇ τῶν εἰδώλων δημιουργίᾳ ἑαυτὸν ἀφεῖναι ἂν σπουδάζειν καὶ τοῦτο προστήσασθαι τοῦ ἑαυτοῦ βίου ὡς βέλτιστον ἔχοντα ; οὐκ ἔγωγε . ἀλλʼ εἴπερ γε οἶμαι ἐπιστήμων εἴη τῇ ἀληθείᾳ τούτων πέρι ἅπερ καὶ μιμεῖται , πολὺ πρότερον ἐν τοῖς ἔργοις ἂν σπουδάσειεν ἢ ἐπὶ τοῖς μιμήμασι , καὶ πειρῷτο ἂν πολλὰ καὶ καλὰ ἔργα ἑαυτοῦ καταλιπεῖν μνημεῖα , καὶ εἶναι προθυμοῖτʼ ἂν μᾶλλον ὁ ἐγκωμιαζόμενος ἢ ὁ ἐγκωμιάζων . οἶμαι , ἔφη · οὐ γὰρ ἐξ ἴσου ἥ τε τιμὴ καὶ ἡ ὠφελία . τῶν μὲν τοίνυν ἄλλων πέρι μὴ ἀπαιτῶμεν λόγον Ὅμηρον ἢ ἄλλον ὁντινοῦν τῶν ποιητῶν , ἐρωτῶντες εἰ ἰατρικὸς ἦν τις αὐτῶν ἀλλὰ μὴ μιμητὴς μόνον ἰατρικῶν λόγων , τίνας ὑγιεῖς ποιητής τις τῶν παλαιῶν ἢ τῶν νέων λέγεται πεποιηκέναι , ὥσπερ Ἀσκληπιός , ἢ τίνας μαθητὰς ἰατρικῆς κατελίπετο , ὥσπερ ἐκεῖνος τοὺς ἐκγόνους , μηδʼ αὖ περὶ τὰς ἄλλας τέχνας αὐτοὺς ἐρωτῶμεν , ἀλλʼ ἐῶμεν · περὶ δὲ ὧν μεγίστων τε καὶ καλλίστων ἐπιχειρεῖ λέγειν Ὅμηρος , πολέμων τε πέρι καὶ στρατηγιῶν καὶ διοικήσεων πόλεων , καὶ παιδείας πέρι ἀνθρώπου , δίκαιόν που ἐρωτᾶν αὐτὸν πυνθανομένους · ὦ φίλε Ὅμηρε , εἴπερ μὴ τρίτος ἀπὸ τῆς ἀληθείας εἶ ἀρετῆς πέρι , εἰδώλου δημιουργός , ὃν δὴ μιμητὴν ὡρισάμεθα , ἀλλὰ καὶ δεύτερος , καὶ οἷός τε ἦσθα γιγνώσκειν ποῖα ἐπιτηδεύματα βελτίους ἢ χείρους ἀνθρώπους ποιεῖ ἰδίᾳ καὶ δημοσίᾳ , λέγε ἡμῖν τίς τῶν πόλεων διὰ σὲ βέλτιον ᾤκησεν , ὥσπερ διὰ Λυκοῦργον Λακεδαίμων καὶ διʼ ἄλλους πολλοὺς πολλαὶ μεγάλαι τε καὶ σμικραί ; σὲ δὲ τίς αἰτιᾶται πόλις νομοθέτην ἀγαθὸν γεγονέναι καὶ σφᾶς ὠφεληκέναι ; Χαρώνδαν μὲν γὰρ Ἰταλία καὶ Σικελία , καὶ ἡμεῖς Σόλωνα · σὲ δὲ τίς ; ἕξει τινὰ εἰπεῖν ; οὐκ οἶμαι , ἔφη ὁ Γλαύκων · οὔκουν λέγεταί γε οὐδʼ ὑπʼ αὐτῶν Ὁμηριδῶν .
Lemmas: δέω δή ἐπισκοπέω πότερος μιμητής οὗτος οὗτος ἐντυγχάνω ἐξαπατάω καί ὁ ἔργον αὐτός ὁράω οὐ αἰσθάνομαι τρισσός ἀπέχω ὁ εἰμί καί ῥᾴδιος ποιέω μή οἶδα ὁ ἀλήθειαν—φαντάσματα γάρ ἀλλά οὐ εἰμί ποιέω τις καί λέγω καί ὁ εἰμί ὁ ἀγαθός ποιητής οἶδα περί ὅς δοκέω ὁ πολύς εὖ λέγω . πάνυ μέν οὖν , φημί , ἐξεταστέον . οἴομαι οὖν , εἰ τις ἀμφότερος δύναμαι ποιέω , ὁ τε μιμέομαι καί ὁ εἴδωλον , ἐπί ὁ ὁ εἴδωλον δημιουργία ἑαυτοῦ ἀφίημι ἄν σπουδάζω καί οὗτος προΐστημι ὁ ἑαυτοῦ βίος ὡς ἀγαθός ἔχω ; οὐ ἐγώ . ἀλλά εἴπερ γε οἴομαι ἐπιστήμων εἰμί ὁ ἀλήθεια οὗτος περί ὅς καί μιμέομαι , πολύς πρότερος ἐν ὁ ἔργον ἄν σπουδάζω ἤ ἐπί ὁ μίμημα , καί πειράω ἄν πολύς καί καλός ἔργον ἑαυτοῦ καταλείπω μνημεῖον , καί εἰμί προθυμέομαι ἄν μάλα ὁ ἐγκωμιάζω ἤ ὁ ἐγκωμιάζω . οἴομαι , φημί · οὐ γάρ ἐκ ἴσος ὁ τε τιμή καί ὁ ὠφέλεια . ὁ μέν τοίνυν ἄλλος περί μή ἀπαιτέω λόγος Ὅμηρος ἤ ἄλλος ὅστις ὁ ποιητής , ἐρωτάω εἰ ἰατρικός εἰμί τις αὐτός ἀλλά μή μιμητής μόνος ἰατρικός λόγος , τίς ὑγιής ποιητής τις ὁ παλαιός ἤ ὁ νέος λέγω ποιέω , ὥσπερ Ἀσκληπιός , ἤ τίς μαθητής ἰατρικός καταλείπω , ὥσπερ ἐκεῖνος ὁ ἔκγονος , μηδέ αὖ περί ὁ ἄλλος τέχνη αὐτός ἐρωτάω , ἀλλά ἐάω · περί δέ ὅς μέγας τε καί καλός ἐπιχειρέω λέγω Ὅμηρος , πόλεμος τε περί καί στρατηγία καί διοίκησις πόλις , καί παιδεία περί ἄνθρωπος , δίκαιος που ἐρωτάω αὐτός πυνθάνομαι · ὦ φίλος Ὅμηρος , εἴπερ μή τρίτος ἀπό ὁ ἀλήθεια εἰμί ἀρετή περί , εἴδωλον δημιουργός , ὅς δή μιμητής ὁρίζω , ἀλλά καί δεύτερος , καί οἷος τε εἰμί γιγνώσκω ποῖος ἐπιτήδευμα ἀγαθός ἤ κακός ἄνθρωπος ποιέω ἴδιος καί δημόσιος , λέγω ἐγώ τίς ὁ πόλις διά σύ ἀγαθός οἰκέω , ὥσπερ διά Λυκοῦργος Λακεδαίμων καί διά ἄλλος πολύς πολύς μέγας τε καί μικρός ; σύ δέ τίς αἰτιάομαι πόλις νομοθέτης ἀγαθός γίγνομαι καί σφεῖς ὠφελέω ; Χαρώνδης μέν γάρ Ἰταλία καί Σικελία , καί ἐγώ Σόλων · σύ δέ τίς ; ἔχω τις λέγω ; οὐ οἴομαι , φημί ὁ Γλαύκων · οὔκουν λέγω γε οὐδέ ὑπό αὐτός Ὁμηρίδης .